
TENTAMEN  MEDICUM 


DE  SCORBUTO. 

V  ARIAS  auctorum  opiniones  ,  circa  causas  et  diversas  species  scor* 
buri  propter  dissertationis  angustias  ,  viriumque  tenuitatem  perpendere 
non  tentabo  ,  de  veris  tantum  ^corbuti  causis  j  de  signis  diagnosticis  , 
de  prognosi  et  de  cura  agam. 

Quamquam  frequentissime  grassetur  scorbutus  inter  navigantes  ? 
nihilominus  tamen  morbus  is  ,  praetiosissimas  huic  hominum  classi  tan- 
quam  peculiaris  non  est  considerandus  :  terrarum  siquidem  incolae  vitam 
non  degunt  illa  labe  immunem  ,  cum  causae  a  quibus  ortum  ducit  terra 
marique  pariter  occurant  ,  nec  etiam  parcit  infantulis. 

Omnes  fere  censent  merito  auctores  scorbutum  ortum  suum  debere 
omnibus  quae  perspirationem  Sanctorianam  sufflaminare  et  dein  cohibere 
queunt }  videlicet  humida  et  frigida  aeris  constitutio ,  fervidissimi  ca¬ 
lores  ,  tristia  animi  pathemata  ,  sicuti  taedium,  sollicitudo ,  timor  ,  et 
maestitia ,  vita  iners  et  sedentaria  ,  ardua  tum  an  uni  ,  tum  corporis 
diutine  protracta  opera  \  solitarum  corporis  exercitationum  promptior 
cessatio  diuturna  vegetabilium  recentium  et  fructuum  horariorum  pe¬ 
nuria  \  usus  consuetus  ciborum  crassorum  ,  viscosorum  et  concoctu  dif¬ 
ficilium  ,  puta  carnium  et  piscium  siccatorum ,  muri^  conditorum  fu- 
move  induratorum ,  casei  vestutioris ,  butyri  annosioris  et  rancidi :  fa¬ 
rinaceorum  f non  fermentatorum,  pisorum  fabarum,  etc.  Aquas  dulcis 
modica  potatio  vel  inopia  ,  uti  in  longioribus  nauticis  itineribus  aliquoties 
accidit }  venus  immoderata  crapula  frequens  j  liquorum  spirituosorum  et 

ardentium  abusus ,  vestium  et  corporis  sordities ,  morbi  chronici  prae¬ 
gressi  ,  febres  praeserti  n  intermittentes  *,  soliti  mensium  aut  haemorroi- 
dum  fluxus  suppressio  item  crebrae  et  ingentes  haemorragiae  $  his  adden¬ 
dum  esse  volunt.  D*  Rouppe  et  Ewerandus  Mayn  Waringe  ,  herbee 
focotianae  usum,  sive  masticetur  sive  fumus  ipsius  hauriatur ,  cui  luben» 
ter  assentimur  opinioni. 

Verum  has  inter  scorbuti  causas  non  eodem  intensitatis  gradu  donan¬ 
tur  omnes  \  majoti  enim  semper  agit  energia ,  aeris  humida  temperies  , 
qua  sola  absque  cujus  cumque  alterius  concursu  ,  si  diu  perseveret ,  et 
ab  ejus  vi  corpus  non  rite  muniatur ,  morbum  hunc  procreare  potest. 
Post  causam  hanc  primum  tenent  colum  diuturni  maerores  ,  et  corpo.- 
ris  segnities  j  verum  hdc  sicuti  et  aliae  supra  recensitae  ,  si  una  cum  aeris 
Iiumiditate  non  concurrant ,  nullatenus  aut  saltem  rarissime  scorbutum 
gignunt  j  hujus  solummodo  tanquam  praedisponentes  causae  haberi 
debent. 

Scorbutus  endemicus  est  morbus  in  plerisque  borealibus  plagis ,  ubi 
acriores  sunt  hiemes  ,  et  saepe  saepius  nebulosae }  nec-non  imbriferae 
tempestates.  Lacubus  et  stagnis  aut  mari  vicina  loca  maxime  adoritur. 
Observatione  compertummanet  accolas  regionum  paludosarum  ,  aut  cre¬ 
bris  inundationibus  subditarum  densissimis  obtectarum  nemoribus  ,  labi 
huic  aeque  ac  febribus  intermittentibus  obnoxios  esse. 

Notandum  est  interea  ,  quod  in  anglia  incolae  maritimarum  arcium , 
in  locis  frigidis  ,  , profundioribus  ,  et  humidis  sitarum  ,  veris  scorbuti 
simptomatibus ,  cruribus  nempe  aedematodeis ,  ac  ulceratis  ,  gingivarum 
putredine  tententur }  duntf  e  contra  pagi  vicini ,  sed  in  solo  sicco  et 
arenoso  locati ,  aereque  multo  minus  rappido  perflati  ,  labem  hanc  mi¬ 
nime  experiuntur,  porro,  nonne  multa  dantur  exempla  infortunatorum, 
qui  carceribus ,  aut  cameris  humidis  inclusi  scorbutica  labe  fuere  con¬ 
flictati  etiamsi  victu  saluberimo  uterentur. 

Signa  scorbuti  praenuntia  sunt  ,  insolita  quaedam  segnities  ,  a  quo¬ 
cumque  exercii  genere  aversatio  ,  sedendi  aut  decumbendi  assidua  cu¬ 
piditas  ,  in  tenebrosis  et  solitariis  locis  plerumque  latitatio  ,  sollicitus 
tristisque  vultus^,  colorem  nativum  facies  amittit ,  pallida  fit  flava  et 
terrulenta  ,  aut  intumescit  praesertim  inferiores  palpebras  quod  potissi¬ 
mum  mane  observatur  cum  eledfis  surgunt  aegrotantes  \  viridescunt  ca¬ 
runculae  lacrimales  ,  sanguifera  pallescunt  occulorum  vasa  ,  hi  ardore 
nativo  non  amplius  emicant ,  pallescunt  et  quoque  labia  coloreque  in¬ 
ficiuntur  sublivido  ,  torporem  et  de  fatigationem  .spontaneam  in  trunco 
et  artubus  persentiunt  aegri ,  cum  genuum  stupore  et  debilitate.  In  re¬ 
gione  epigastrica  quandoque  de  molesto  sensu  conqueruntur ,  ac  semper 

cruciantur  dyspnaea  .  quae  vel  levissimo  de  motu  incressit  *,  'abdomen 
quodam  modo  tumidulum  habent  ,  et  alvum  plerumque  adstrictaim 
Eorum  cutis  est  admodum  sicca  ,  serpentina  ,  vel  anserina  ,  in  qui¬ 
busdam  asperrima  ,  praesertim  si  adsit  febris  ^  quod  raro  accidit  \  ast 
s^epe  saepius  calida  apparet.  Cibos  et  potulenta  hactenus  ut  plurimum 
appetunt  scorbutici  et  sat  integra  valetudine  perfrui  videntur. 

Ast  brevi  magis  ac  magis  increscunt  symptomata  maculis  pluribus  sub 
rubris  ,  aut  sub  aeruleis  cutis  deturpatur  }  initio  in  ambitu  sub  flavae  , 
de  die  in  diem  ,  fusciorem  adipiscunt  colorem  ,  ac  porro  purpurae  ,  et 
quandoque  etiam  nigerrimae  evadunt  \  quod  fit  potissimum  in  secundo 
morbi  stadio.  Maculae  haec  variam  obtinent  latitudinem  et  figuram  s, 
aliae  enim  lenticulares  ,  morsus  pullicum  ad  instar  ,  aliae  palmares ,  aliap 
sub  rotundae  ,  aliae  irregulares  ,  cutis  planitiem  non  supperantes  ^  san¬ 
guinem  sub  epidermide  a  contusione  extravasatum  plane  assimilant  ,  in 
tibiis  femoribus  ,  circum  genua  frequentius  apparent ,  saepe  in  brachiis  , 
vola  manuum  ,  thorace  ,  trunco  j  rarius  in  facie  et  capite  oriuntur j  his 
aliquoties  etiam  sat  magnis  lividis  aut  violaceis  maculis  partes  genitales , 
ad  ani  margines  usque  defcedantur  j  signa  haec  ,  alterum  subsequitur 
pathognomonicum  videlicet  gingivarum  pruritius  tumefactio  et  a  levi 
quovis  attactu  cruentatio  \  quae  quidem  dum  inviterascit  morbus  y  fiunt 
dein  molles  ,  spongiosae,  putres  et  fungosae,  tuncque  foetidissime  olet 
anhei  itus. 

In  hac  prima  scorbuti  periodo  intumescunt  nonnullorum  crura,  ia 
aliis  quandoque  ita  attenuantur  ut  nuda  cutis  de  turpata  ,  ossibus  affixa 
videtur.  Haec  autem  initio  circa  malleolos  serotinis  horis  ,  mane  vero 
fere  omnino  evanescens  ,  observatur  intumescentia  ,  verum  post  breve 
temporis  spatium  sensim  ad  vicinas  serpit  partes  ,  cruraque  fiunt  prorsus 
ademi  todea. 

Notatu  dignissimum  est  quod  morbi  quilibet  praegressi ,  aliquoties 
runc  imo  saevius  non  raro  recrudescunt  quodque  morbus  quicumque 
presens  quo  conflictantur  aegri ,  maligniorem  semper  adipiscatur  indo¬ 
lem  ,  ratione  ejus  cum  scorbuto  complicationis. 

In  secundo  morbi  stadio  praeter  jam  jam  enumerata  symptomata  ob¬ 
servantur  frequentissime  tendinum  flexorum  tibiae  versus  femora  retractio^ 
ita  ut  brevi  tempore  extendi  non  possit  membrum  hocce  ,  quin  imo 
sensim  sensimque  talus  versus  nates  trahatur  \  quod  senibus  ,  et  sic¬ 
ciori  temperamento  donatis  potissimum  evenit  \  crampi  admodum  dolo- 
ritici  aegros  saepissime  cruciant.  Intumescunt  genua  ,  pruriunt ,  immaniter 
dolent ,  peritque  non  raro  motus  partium  harumee.  Accedunt  frequenter 
pectoris  angustiae ,  nec-non  a  minimo  quovis  motu  ,  lipothymke  ,  sya^ 

copes.  Haec  sic  censentur  symptomata  tanquam  constantius  essentialia 
huic  scorbuti  periodo. 

Scorbutici  in  isto  morbi  stadio  copiosis  et  quandoque  lethalibus  ha> 
morragiis  e  variis  corporis  partibus  erumpentibus  obnoxii  sunt.  Contu¬ 
siones  ,  excoriationes  ,  et  vel  levissima  vulnera  in  ulcera  mali  moris  de¬ 
generant;  tandem  maximopere  afficiuntur  gingivae  ,  dentes  denudantur, 
step£  nigricant ,  in  suis  vacillant  alveolis  ,  dolent  et  quandoque  sponte 
decidunt ;  nec-non  aliquando  carie  inficiuntur  ossa  maxillaria.  Circa  hujus 
periodi  finem  vulnera  praegressa  ,  etsi  firma  cicatrice  fuerint  agglutinata , 
nonnunquam  iterum  reserantur.  Veteres  ossium  fracturae  ,  quanquam 
firmiter  olim  fuerint  consolidatae  ,  denuo  itidem  franguntur  eadem  parte 
qua  fuerant  ct^lo  obductae  ,  et  nisi  perfecte  sanato  morbo  non  amplius 
evanescunt  ;  tanta  est  pariter  ossium  quorundam  fragilitas  ,  ut  minima 
de  causa  ,  quasi  sponte  transversim  dessiliant.  Tandem  pulsus  adest 
pleruihque  parvus  ,  inaequalis  et  tardior ,  cutis  vero  summa  ariditate 
stipatur. 

In  ultima  scorbuti  periodo  ,  omnia  jamjam  recenstia  symptomata  adeo 
fiunt  urgentia  ,  tantamque  adipiscuntur  gravitatem ,  ut  vix  ac  ne  vix  ulla 
supersit  spes  sanationis.  Haec  autem  maxime  horrenda  teterrimaqne  tunc 
observari ,  non  mirabitur  quisquis  accurate  attendet  ad  corporis  statum 
in  hoc  morbi  stadio. 

Ast  saepe  saepius  e  medio  tolluntur  scorbutici  copiosissimis  sanguinis 
valde  corrupti  haemorragiis  tum  e  pulmonibus ,  ventriculo  ,  naribus , 
vasis  haemorroidalibus  ,  utero  renibus  ,  tum  e  variis  cutis  panibus , 
nullo  ut  plurimum  apparente  vulnere ,  viscera  thoracica  ,  et  abdominalia, 
gravissimo  ,  obstructionis  et  putredinis  gradu  ,  frequenter  labefactantur, 
unde  phthisis  ,  hydrops  ,  icterus  hypochondriasis ,  absoluta  animi  et  vi¬ 
rium  prostratio  contracturae  nervorum  intollerabiles  suboriuntur,.  In  hac 
tertia  scorbuti  periodo,  pulsus  adest  plerumque  languidior  ,  et  parvus, 
dein  fit  inaequalis  ,  ac  intermittens  ,  dum  quieti  jacent  aegri ;  leviter 
enim  moto  corpore  ,  celer  percipitur  et  inaequalis. 

Haec  praecipua  ac  potissima  sunt  scorbuti  symptomata  notandum  est 
Interea  ,  quod  omibus  aegris ,  non  omnia  semper  occurant ,  discriminis 
enim  aliquantulum  observatur,  ratione  temperamenti  et  naturae  aegro¬ 
tantium. 

Variat  prognosis  juxta  progressus  morbi  plus  minus- ve  celeres ,  sexum 
ac  aetatem  ,  subjecti  indolem  ,  morbi  stadium  ,  denique  symptomatum 
intensitatem  ,  et  complicationes.  Si  lente  procedant  ac  successionem 
tardivam  patiantur  symptomata  ,  ita  ut  remediorum  actioni  faveat  si- 
jwtilis  progressus  ?  bonum  :  §i  e  contra  typum  fere  accutum  sequatur  a£- 


(  7  )  * 

fectus  }  et  nisi  a  medicamentis  summis  dotibus  proditis  arceri  queant 
morbi  progressus ,  malum. 

In  adolescentibus  et  fceminis  menstrua  patientibus  ,  sanabilior  est 
scorbutus  ,  quam  in  senibus  vel  debilitatis ,  apud  quos  Scepe  solvitur  in 
alios  morbos  ,  difficile  ac  fere  nunquam  sanabiles  \  scorbutus  infantes 
aggrediens  ,  levis  in  genere  habetur  morbus  ,  modo  in  incunabilis  pro¬ 
fligetur  3  ast  infantulos  plurimos  ,  invito  remediorum  optimorum  ,  ast 
tardius  adhibitorum  usu  ,  marasmo  confectos  pcriisse  docent  observata. 

Valetudinarii  temperamento  debili  donati  ,  mulieres  delicatula;  prae¬ 
sertim  chlorosi  correptae  a  morbis  praegressis  nec-non  evacuationibus  ni¬ 
miis  exhausti ,  ab  animi  pathematibus  tristitia  scilicet  ,  et  maerore  con¬ 
fecti  }  a  morbis  veneteis  ,  mercurialium  ope  feliciter  etiam  debellatis 
saepius  oiim  correpti  \  alias  scorbuto  tenta ti  ,  demum  causis  remotis 
jam  recensitis ,  magis  proclives  aut  expositi  saepius  facilius  crudeliusque 
a  scorbuto  detinentur  j  unde  malum. 

In  primo  stadio  facilis  obtinetur  sanatio  :  febris  initio  superveniens  , 
morbum  saepe  solvit  ,  juxta  Lemeilleur  ;  idem  ~"cTicen  dum  de  scabie 
apparente  juxra  VogeL  gingivarum  affectus  facile  sanatur  quamvis  aegro¬ 
tantes  careant  vegetantibus  ,  modo  actionem  et  exercitia  recte  patiantur, 
Ast  si  in  lecto  detineantur  per  symptomatum  vehementiam  ,  absolute  ne¬ 
cessaria  fiunt  vegetantia.  In  secundo  stadio  verum  imminet  periculum 
deficientibus  praesertim  vegetantibus  aliisque  remediis  anthscorbuticis. 
In  tertio  tandem  inanes  non  raro  sunt  artis  conatus  ;  tanta  enim  in 
solidis  fkndisque  viget  dissolutio  ,  tanta  horrendaqua  symptomata  ,  ut 
spes  fere  nulla  sit  ,  ac  arduum  aliquoties  morbi  instans  praevideri 
queat. 

Alvus  vegetabili  diaeta  soluta  ,  cutis  mollis  ,  per  faustam  perspira- 
tionem  madida  ,  maculaeque  flavescentes  securum  pollicentur  eventum. 
Tormina  ventris  diuturna,  vei  tympanitidem ,  vel  mortem  subitam  prae 
sagiunt  j  respiratio  difficilis  ,  periculosa :  quo  gingivae  magis  ulcerantur 
et  macula  nigrescunt  eo  sevior  morbus  5  ulcera  magis  periculosa  in  mal¬ 
leolis  ,  Sivieten  ,  pag.  334  si  magnus  ac  diuturnus  sit  morbus ,  et  tan¬ 
dem  liveant  hypocondria  ,  ventrisque  tormina  accedant ,  mors  cita  sub¬ 
sequitur  nimia  salivatio  ob  exinanitionem  subsequentem  ,  et  suffocationem 
subitam ,  cui  non  raro  ansam  probet ,  timenda ,  dolor  nimius  praepri- 
mis  inpectore  ob  febrem  ,  constrictionem  ,  ac  pectoris  oppressionem  5 
quae  succedunt  ut  plurimum  mali  sunt  ominis  ;  htemorragite  ob  ingen¬ 
tem  debilitatem  quam  procreant ,  periculosae ,  diarrbaea  frequens ,  foe¬ 
tida  et  dolorosa  animi  deliquiis  ,  sudoribus  Irigidis ,  morti  etiam  aliquo¬ 
ties  locumdat  j  si  epidemica  sit  majus  periculum  j  gangrena  et  caries  f 


vitam  aegrotantis  minantur. 

Convulsiones  licet  rarae  propter  turbam  quam  affectibus  remediorum 
inducunt  pessimae  ,  animi  deliquia  mortem  imminentem  denuntiant  , 
licet  enim  cum  omnibus  morbis  complicationes  patiatur  scorbutus  . 
saepius  tamen  cum  phthisi  pulmonari ,  asthmate  ,  febre  intermittente  , 
(  cui  aliquoties  succedit  scorbutus  )  peripnetimonia  pleuritide  ,  variolis  , 
hydrope  ,  ictero  ,  lue  venerea ,  dysenteria  ,  febre  putrida  ,  porro  omni¬ 
bus  in  illis  casibus  infausta  est  prognosis  j  circa  autem  diagnosim  ac 
therapeiam  ,  harumce  complicationum  ,  consulatur  D.  Goguelin  qui  op¬ 
time  de  illis  experiendi  instructus ,  scripsit  \  quod  quidem  ob  disserta¬ 
tionis  limites  a  nobis  est  praetermittendum. 

Triplici  sub  aspectu  consideranda  est  therapeia  ,  nempe  vel  tanquam 
viru  scorbuticum  erradicans  ,  vel  tanquam  symptomata  debellans ,  vel 
denique  tanquam  morbi  curationem  praevidens  ,  inde  curatio  specifica  ? 
symptomatica ,  prophilactica  ,  nunc  de  unaquaque  seorsim. 
r  In  curatione  radicali  seu  specifica  ,  veniunt  adhibenda  cuncta  auxilia, 

' i°.  quae  humorum  excretionem  juvant  per  alvum,  renes,  cutim  prae- 


/primis  cum  utilius  ac  facilius  sudores  patiantur  scorbutici;  i°.  quse 
virus  scorbutici  correctionem  diluendo ,  edulcorando  ,  vel  specifice  des¬ 
truendo  moliri,  possunt  ,  porro  talia  praebentur  ,  a  diaeta  ,  pharmacia  , 
quandoque  sed  raro  chirurgia  ,  quoad  auxilia  diaetetica  victus  ducatur  e 
vegetabilibus  recentibus ,  ast  quantum  in  potestate  venit  ex  acetariis  , 
refrigerantibus  ,  nec- non  alkalescentibus  quibusdam  copiose  et  assidue 
\  assumptis. 

Inter  olaracea  commendantur  lactuca  ,  endivia  ,  brassica  ,  avena ,  hor¬ 
deum  ,  etc. 

Inter  acida  ,  praestant  limones ,  citri ,  aurantio  ,  grassularia  ,  acetosa  , 
portulaca ,  piraceum  pomaceum ,  etc. 

Inter  edulcorantia  ,  lacticinia  omnia  invita  sententia  Morthon  et  Coste  , 
serum  lactis  ,  cremores  ex  oriza  avena  zagu  ,  panis  triticus  bene  coctus 
carnes  recentes. 

Inter  specifica  non  acria  mei  et  saccarum  ,  secundum  mentem  D. 
Goguelin  quoad  acria  volatili  spiritu  dotata  ,  veniunt  recensenda  co¬ 
chlearia  nasturtium  ,  allium  sinapis ,  porrum  ,  napus  silvestris  ,  abrota- 
num  ,  petroselinum  ,  ab  inthiuum,  sedum  minus  chelidonium ,  becca- 
bunga  ,  raphanus  ,  fumaria  trifohum  marinum. 

Sub  omni  forma  adhibenda  sunt  illa  vegetantia  quibus  semper  ad¬ 
denda  veniunt  mei  et  saccarum  ,  si  opinioni  D.  Goguelin  fides  adhi¬ 
betur*  Optimum  est  partim  acida  ,  aut  alkalescentia  vegetantia ,  parrim 

insipida  et  oleracea  simul  administrare  }  notandum  tamen,  quod  indis- 
criminatim  illae  substantiae  non  sunt  usurpandae  aliquibus  enim  aegrotan¬ 
tibus  ,  acria  et  non  acida  ,  aut  vice  versa  prosunt.  Damur  etiam  qui 
ope  unius  autalterius  vegetabilis  fuerunt  sanati  *,  exceptiones  exinde  oc¬ 
currunt  regulam  generalem ,  nequaquam  destruentes. 

Vegetantium  recentium  privatio  aut  ea  servandi  difficultas  locum  si¬ 
militer  praebuerunt  usui  medicae  anti-scorbuticorum  pharmaceuticorum  , 
nam  auxilia  optima  ex  vegetantibus  repetuntur ,  succi  en  i  n  eorum  val- 
dopere  commendantur  praesertim  si  misceantur  acidi  cum  alkalinis  et 
maritentur  cum  sero  lactis ,  non  praetermittantur  etiam  ,  acida  mineralia 
qualia  oleum  aut  spiritus  vitrioli  vel  sulphuris  ,  spiritus  salis  marini  } 
cunctis  illis  juxta  symptomata  ,  plurimis  in  casibus  interponenda  sunt 
tonica  ,  amara  ,  interque  cortex  peruvianus. 

Maxime  conducunt  etiam  ex  jam  dictis ,  i°,  alvi  laxitatem  excitantia  , 
itaque  tamarindi  ,  prunae/  cremor  tartari ,  aqua  mars  aliaque  minora- 
tiva  }  20.  perspirationem  juvantia  unde  decoctum  juniorum  ramorum 
abietis  camphora  ,  potiones  theriacales  ,  demum  diaphoretica  }  30.  uri¬ 
nas  moventia  id  circo  oximel  scilliticum  parca  do$i  sed  pluries  indie 
assumptum  ,  per  medicamen  alvus  laxetur. 

De  auxiliis  chirurgicis  nulla  aut  pauca  proferam  ,  eo  quod  minus 
utilia  sint  phlebotomia  valde  noxia  habetur  in  secundo  stadio ,  pessima 
in  tertio ,  ast  in  primo  non  adhibenda  }  nisi  pletoricus  sit  aeger  ,  mor¬ 
bus  recens ,  corpus  juvenile  ,  suppressioque  fluxus  cujusdam  sanguinei  , 
scorbutum  praecesserit,  generationique  ejus  faverit}  tunc  scarificationes 
phlebotomiae  anteponit  Hoffman  applicationem  hyrudinum  venis  seda- 
fibus  utiliorem  judicat  LemeilLeur }  quoad  vesicantia  semper  timendum  _ 
ne  gangraenam  inducant. 

Neque  oscitanter  agendum  ,  cum  symptomatibus  ,  aegrotantem  in 
illo  morbo  cruciantibus  ,  medelamque  peculiarem  siscitantibus  ,  itaque , 
i°.  quando  gingivae  laxantur  et  pruriunt,  alumino  vel  alio  astringente, 
sub  forma  gargarismatis  utendum  est.  Cavendum  tamen  nequid  ex  tali 
medicamine  potet  aeger  }  si  tumeant  scarificandae  sunt  }  si  sanguinem 
effundant  minimo  sub  tactu  admoveantur  antiseptica  }  in  hoc  sensu  lau* 
dantur  acida  mineralia  ,  aut  aqua  tantum  dilata  ,  vel  cum  meile  aut 
corticis  peruviani  decocto ,  myrrha  aut  tinctura  rosarum  maritata.  fn 
omni  casu  linteum  carptum  his  praeparationibus  imbutum  applicetur 
supra  gingivas  aliquoties  indie  ,  vel  cum  penicillo  illis  imbuto  tangatur 
pars  affecta.  Notandum  sedulo  quod  fere  impossibilis  Hat  aliquoties  ho- 
rumce  remediorum  adhibitio  nimiam  propter  gingivarnm  sensibilkatem9 
tunc  autem  procedat  sedi  majoris  cum  meile  maritati  applicatio. 


C  ro  )  1r 

Adversus  tussim  scorbuticam  laudantur  aquspastica  ,  funttculi ,  diaeta 
lactea  aer  campestris  ,  oximel  scilliticum  gumnii  ammoniaci.  In  asthmate 
scorbutico  oximel  scilliticum  succi  caeparum  et  porrorum  ,  ast  caeteris 
palmam  praeripit  extractunfi  croci  in  aqua  propria  dissolutum  ,  et  aegris 
per  intervalla  exhibitum.  Lemeilleur . 

Diarrhea  per  electuarium  diascordii  reaubarbarum  vinum  rubrum  et 
in  extremis  opium  venit  frenanda  ,  ast  nunquam  subito  et  penitus  ar¬ 
cenda  ,  si  valde  sanguinolenta  sit  misceantur  aluminis  grana  aliquot  cum 
diascordio. 

In  dysenteria  scorbutica  infusio  ipecacuanhae  parata  spiritu  .vini  parca 
dosi  saepius  autem  adhibita  ^  rhabarbarum  fracta  dosi  ,  cortices  amari  , 
elixir  vitriolicum  aqua  'mineralis  leviter  ferruginosa  valdopere  commen¬ 
dantur  a  D.  Linds. 

Ad  dolores  intestinorum  lancinantes  paccandos  ,  nulla  carminativa  ca¬ 
lida  competunt ,  clysteres  autem  emollientes  ,  praestant  nec-non  liquor 
mineralis  anodinus  Hcffmani: 

Accedentibus  haemorragiis  multum  valent  decoctum  corticis  peruviani , 
acida  mineralia,  serum  lactis  aluminatum  ,  in  febribus  autem  pethechia- 
libus  nil  satius  est  quam  acida  ,  vinum  rubrum  ,  cortex  peruvianus  y 
camphora  aliaque  medicamina  antiseptica. 

Laudantur  adversus  aedemata  frictiones  cum  pannis  laneis  calidis  aut 
fumo  gummarum  accensarum  imbutis ,  pluries  de  die  peractas  ,  nequi- 
dem  praetermissis  diureticis ,  pillulis  praesertim  scilliticis ;  et  fasciis  omni 
in  puncto  pars  leviter  constringatur  ;  si  doleant  ac  rigescant  partes  cede- 
matosae  fomentatio  calida  ,  et  discussi va  ,  sero  et  mane  instituta  ante 
ponatur.  In  hunc  finem  laudibus  extollit  Linds  vapores  aquae  calidas 
cumaceto  aut  sale  ammoniaco  ,  post  ea  fricentur partes  cum  oleo  palmas^ 
si  infausta  aut  inania  sint  illa  medicamina ,  tunc  tententur  vapores  aqua» 
rum  spirituosarum  aut.  imponantur  partes  sacco  sale  calido  repleto® 
Linds . 

Maculas  scorbuticae  succo  citri  et  aqua  calcis ,  cum  spiritu  vini  c  am¬ 
phora  t  i  mixta  de  die  lavande  }  laudat  Goguelin  fomentationem  cum 
seminibus  lini ,  aqua  communi  aqua  vitae  camphorata  ,  et  sapone  albo. 

Sanantur  aliquando  exostoses  scorbuticae  perfrictiones  cum  limonum 
offulis  peractae. 

Rigiditas  membrorum  vapore  aceti  emollienda  ,  aut  salis  ammoniaci 
in  aqua  soluti  lotionibus  \  dein  oleo  palmae  perungantur  articuli  rigidi. 

Adversus  dolores  magnopere  valent  potiones  sudoriferae  et  anodinae 
cum  theriaca  spiritum  indereri  ,  et  oximelle  scillitico  ,  ast  saepe  ac 
saepius  ipsius  symptomatis  sanatio  curationem  radicalem  sequitur* 


* 


/ 


(  1*  ) 

Tibiarum  aliarum-ve  partium  ulcera  levissimam  compressionem  ex¬ 
poscunt  ,  adhibitionemque  anti- septicorum  idcirco  cum  linteis  cons¬ 
tringatur  pars ,  dein  tum  extus  tum  intus  ,  adhibeantur  spiritu?  vitrio- 
licus  ,  decoctum  corticis  peruviani  extus  praecipue  mei  rosarum  acidula* 
rum  ,  limonum  offucae  ,  elixir  vitrioii  multa  aqua  dilutum  .  folia  re¬ 
centia  trifolii  aquatici  ,  beccabunga  sola  in  cerevisia  cocta  ,  et  bis  de 
die  apposita.  Si  adsit  gangrenae  metus  ,  haec  aqua  calcis  r'va  cum  spi¬ 
ritu  vini  camphorato  ,  et  sale  ammoniaco  avertitur  .  ast  satius  per  cor¬ 
ticis  peruviani  et  camphorae  alia  dosi  adhibitorum  usum. 

In  convulsionibus  laudanda  est  post  D.  Goguclin  potio  sequens 
cujus  quarta  pars  ingruente  affectu ,  et  totidiem  hora  quacumque  aegro¬ 
tanti  offert  j  sumantur  scilicet  radicis  enulae  campanae  drachma  semi  , 
tartari  vitriolati  grana  sex  ,  aquae  communis  unciae  octo  ,  sacchari  unc  a 
una  et  semi ,  liquoris  mineralis  anodyni  Hoffman  guttae  octo. 

Quaedam  circa  therapeiam  prophilacticam  dicenda  restant  praecipua 
autem  praecepta  ad  sequentia  reducuntur  ,  aerem  frigidum  humidumque 
sedulo  vitent  aegri ,  in  locis  siccis  degant  aere  puro  ,  campestri  ,  leviter 
calido  ,  vestimentisque  non  humidis  ,  sed  mundis  utantur,  exercitio 
moderato  fruantur  ,  alimenta  recentia  sumant ,  aquam  puram  cerevisiam 
aut  vinum  moderate  epotent  ,  vegetantia  recentia  in  usu  sint ,  omni 
ope  perspirationi  faveant.  Idcirco  animi  tranquillitate  ,  laetitia  liber¬ 
tate  mentis  Fruantur  fatemur  autem  finem  dissertationi  nostrae  impo¬ 
nendo  plurima  momentosa  a  nobis  fuisse  praetermissa  ,  verum  jamdiu 
nos  praemunt  transgressae  dissertationis  limites  ;  accipe  igitur  patres 
sapientissimi  levissima  haec  conamina  si  recte  cuncta  d  vobis  manant , 
si  male  ex  fonte  meo. 

FINIS . 


